पुण्यतिथि पर राजीव गांधी को याद किया
झांसी। पूर्व प्रधानमंत्री राजीव गांधी की पुण्यतिथि पर आज उन्हें भावपूर्वक याद किया गया। कांग्रेस के कार्यकर्ताओं और पदाधिकारियों ने आज यहाँ शहर कांग्रेस कमेटी के कार्यालय में विशेष कार्यक्रम आयोजित कर अपने प्रिय नेता को श्रद्धा सुमन अर्पित किए। कांग्रेस के राष्ट्रीय सचिव डा. सुधांशु त्रिपाठी ने कहा कि राजीव गांधी जी ने लोकतंत्र में युवाओं को भागीदारी देने का अहम फैसला लिया। वे देश में कंप्यूटर क्रांति के प्रणेता रहे। उनके कार्यकाल में देश में अनुसंधान व तकनीकी विकास के अनेक महत्वपूर्ण कार्य हुए। उनके योगदान को देश के लोग युगों युगों तक याद रखेंगे। कांग्रेस अपने प्रिय नेता के सपनों का भारत बनाने के लिए कृत संकल्पित है। पूर्व मंत्री प्रदीप जैन समेत अनेक नेताओं ने भी अपने नेता को भावभीनी श्रद्घांजलि अर्पित की।